**Η άρνηση του Βενιζέλου**

Ο Βενιζέλος αρνήθηκε την πρόσκληση του Στρατιωτικού Συνδέσμου να αναλάβει την πρωθυπουργία γιατί δε συμφωνούσε με την κατάργηση της μοναρχίας (πίστευε ότι έτσι θα διχαζόταν ο λαός).

Η συμφωνία για εκλογές

Ο Στρατιωτικός Σύνδεσμος, ο βασιλιάς, τα παλιά κόμματα και ο Βενιζέλος συμφώνησαν ώστε να γίνουν εκλογές που θα αναδείκνυαν Αναθεωρητική Βουλή και όχι Συντακτική (όπως ήθελαν κάποιοι).

**Οι εκλογές**

Έγιναν δύο φορές εκλογές, τον Αύγουστο και το Νοέμβριο του 1910. Το κόμμα του Βενιζέλου, που μόλις είχε ιδρυθεί και αποτελούνταν από νέους πολιτικούς, το ***Κόμμα των Φιλελευθέρων*** κέρδισε τις εκλογές και την πλειοψηφία στη Βουλή.

**Το αναθεωρημένο Σύνταγμα του 1911**

* Προστάτευε αποτελεσματικότερα τις ατομικές ελευθερίες
* Το κράτος μπορούσε να αφαιρεί από τους ιδιοκτήτες μεγάλες εκτάσεις γης, δίνοντάς τους αποζημιώσεις και να τα μοιράζει σε ακτήμονες.
* Οι δημόσιοι υπάλληλοι ήταν πλέον μόνιμοι
* Απαγόρευε στους στρατιωτικούς και στους δημόσιους υπάλληλους να εκλέγονται βουλευτές.

Σημαντικό ρόλο στις παραπάνω αποφάσεις έπαιξε η ***Ομάδα των Κοινωνιολόγων*** (ολιγομελής, αλλά ιδιαίτερα προοδευτική κοινοβουλευτική ομάδα) του Αλέξανδρου Παπαναστασίου.

**Η αναδιοργάνωση του στρατού.**

Ο Βενιζέλος ασχολήθηκε με την αναδιοργάνωση των ενόπλων δυνάμεων :

* Φρόντισε να αποκτήσει επιρροή στο στράτευμα
* Επιδίωξε την αξιοποίηση όλων των αξιωματικών
* Επανέφερε στην αρχηγία του στρατού τον διάδοχο Κωνσταντίνο (κίνηση που προκάλεσε αντιδράσεις ανάμεσα στους βενιζελικούς).

**Γιατί ο Βενιζέλος έκανε όλα τα παραπάνω;**

Όλες οι παραπάνω πολιτικές πρωτοβουλίες δείχνουν ότι ο Βενιζέλος πίστευε ότι η Ελλάδα γρήγορα θα έμπαινε σε πόλεμο. Έτσι επιδίωξε τον συμβιβασμό με τον βασιλιά, την ενίσχυση των ασθενέστερων κοινωνικά τάξεων και τη στρατιωτική ανασυγκρότηση της χώρας.

**Νέες εκλογές του 1912**

Το Κόμμα των Φιλελευθέρων θριάμβευσε. Η βουλή ανανεώθηκε με την εκλογή πολλών νέων βουλευτών.